
Nr.367/01.10.2026
ANUNȚ
privind organizarea concursului pentru ocuparea postului contractual vacant de MAGAZINER

Colegiul Silvic „Theodor Pietraru” Brănești, cu sediul în comuna Brănești, județul Ilfov, organizează concurs pentru ocuparea, pe perioadă nedeterminată, a următorului post contractual vacant:
MAGAZINER – 1 NORMĂ
· Număr posturi: 1 post;
· Denumirea postului: Magaziner;
· Cod COR: 432102;
· Categoria de personal: personal administrativ;
· Compartiment: administrativ;
· Durata contractului individual de muncă: perioadă nedeterminată;
· Durata timpului de muncă: 8 ore/zi, 40 ore/săptămână;
· Nivelul studiilor: studii medii;
· Locul desfășurării activității: Colegiul Silvic „Theodor Pietraru” Brănești.
· 
SCOPUL PRINCIPAL AL POSTULUI
Gestionarea bunurilor materiale aflate în gestiunea unității, asigurarea evidenței acestora și întocmirea, operarea, păstrarea și arhivarea documentelor privind mișcarea stocurilor, respectiv primirea, recepția, depozitarea, păstrarea, eliberarea, transferul și consumul bunurilor, în conformitate cu prevederile legale și procedurile interne ale unității.

CONDIȚII GENERALE DE PARTICIPARE
Poate ocupa postul persoana care îndeplinește condițiile prevăzute la art. 15 din H.G. nr. 1.336/2022, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face persoana candidată incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019, cu modificările ulterioare, pentru domeniile prevăzute la art. 35 alin. (1) lit. h) din H.G. nr. 1.336/2022.

CONDIȚII SPECIFICE
Pentru ocuparea postului de magaziner, candidatul trebuie să îndeplinească următoarele condiții:
· studii medii, dovedite cu diplomă/certificat de absolvire, conform condițiilor aprobate pentru post;
· cunoștințe privind activitatea de gestiune și evidența bunurilor materiale;
· cunoștințe privind recepția, depozitarea, păstrarea și eliberarea bunurilor;
· cunoștințe privind documentele financiar-contabile specifice activității de magazie;
· cunoștințe privind inventarierea bunurilor;
· capacitate de organizare, atenție și responsabilitate în gestionarea bunurilor;
· stare de sănătate corespunzătoare postului.
Vechime în muncă: 5 ani

DOSARUL DE CONCURS
Pentru înscrierea la concurs, candidații vor prezenta un dosar care va conține documentele prevăzute la art. 35 din H.G. nr. 1.336/2022, cu modificările și completările ulterioare:
1. formular de înscriere la concurs, conform modelului prevăzut de H.G. nr. 1.336/2022;
2. copia actului de identitate sau orice alt document care atestă identitatea, potrivit legii, aflat în termen de valabilitate;
3. copia certificatului de căsătorie sau a altui document prin care s-a realizat schimbarea de nume, după caz;
4. copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
5. copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului, după caz;
6. certificat de cazier judiciar sau, după caz, extras de pe cazierul judiciar;
7. adeverință medicală care să ateste starea de sănătate corespunzătoare, eliberată cu cel mult 6 luni anterior derulării concursului de medicul de familie sau de unitățile sanitare abilitate;
8. certificat de integritate comportamentală, în condițiile Legii nr. 118/2019;
9. curriculum vitae, model comun european.
Documentele depuse în copie se prezintă însoțite de documentele originale, în vederea certificării pentru conformitate cu originalul de către secretarul comisiei de concurs.

PROBELE CONCURSULUI
Concursul se va desfășura în următoarele etape:
1. selecția dosarelor de concurs – etapă eliminatorie;
2. proba scrisă;
3. proba practică;
4. interviul.
Candidații pot participa la etapa următoare numai după promovarea etapei anterioare, în condițiile H.G. nr. 1.336/2022.


CALENDARUL CONCURSULUI
	Etapa
	Data

	Publicarea anunțului
	05.10.2026

	Depunerea dosarelor
	05.10–19.10.2026, până la ora 16:00

	Selecția dosarelor
	20–21.10.2026

	Afișarea rezultatului selecției
	21.10.2026, ora 16:00

	Contestații selecție
	până la 22.10.2026, ora 16:00

	Soluționarea contestațiilor
	23.10.2026

	Proba scrisă
	27.10.2026, ora 09:00

	Afișarea rezultatului probei scrise
	27.10.2026, ora 15:00

	Contestații probă scrisă
	până la 28.10.2026, ora 15:00

	Soluționarea contestațiilor
	29.10.2026

	Proba practică
	30.10.2026, ora 09:00

	Afișarea rezultatului probei practice
	30.10.2026, ora 15:00

	Contestații probă practică
	până la 02.11.2026, ora 15:00

	Soluționarea contestațiilor
	03.11.2026

	Interviul
	04.11.2026, ora 09:00

	Afișarea rezultatului interviului
	04.11.2026, ora 14:00

	Contestații interviu
	până la 05.11.2026, ora 14:00

	Soluționarea contestațiilor
	06.11.2026

	Afișarea rezultatului final
	09.11.2026


Probele se desfășoară la sediul Colegiului Silvic „Theodor Pietraru” Brănești.
BIBLIOGRAFIE
1. Legea nr. 22/1969 privind angajarea gestionarilor, constituirea de garanții și răspunderea în legătură cu gestionarea bunurilor, cu modificările și completările ulterioare;
2. Legea contabilității nr. 82/1991, republicată, cu modificările și completările ulterioare;
3. O.M.F.P. nr. 2.861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii;
4. O.M.F.P. nr. 2.634/2015 privind documentele financiar-contabile, cu modificările și completările ulterioare;
5. O.M.F.P. nr. 1.917/2005 pentru aprobarea Normelor metodologice privind organizarea și conducerea contabilității instituțiilor publice, Planul de conturi pentru instituțiile publice și instrucțiunile de aplicare a acestuia, cu modificările și completările ulterioare.
TEMATICĂ
1. Gestionarea bunurilor materiale
· noțiunea de gestionar și gestiune;
· condițiile privind angajarea gestionarilor;
· drepturile și obligațiile gestionarului;
· răspunderea gestionarului;
· predarea și preluarea gestiunii;
· constituirea garanției gestionarului.
2. Activitatea de magazie
· primirea și recepția bunurilor;
· verificarea cantitativă și calitativă;
· depozitarea și păstrarea bunurilor;
· eliberarea bunurilor din magazie;
· transferul și consumul bunurilor;
· evidența intrărilor și ieșirilor;
· urmărirea stocurilor.
3. Documentele financiar-contabile
· documentele justificative;
· întocmirea și circuitul documentelor;
· documentele privind recepția bunurilor;
· nota de recepție și constatare de diferențe;
· bonul de consum;
· bonul de predare, transfer, restituire;
· fișa de magazie;
· documentele de predare-primire;
· păstrarea și arhivarea documentelor.
4. Inventarierea
· organizarea și efectuarea inventarierii;
· obligațiile gestionarului cu ocazia inventarierii;
· pregătirea gestiunii;
· stabilirea stocurilor faptice;
· confruntarea situației faptice cu evidența scriptică;
· diferențele constatate la inventariere;
· documentele întocmite cu ocazia inventarierii.
5. Răspunderea gestionarului
· răspunderea pentru bunurile aflate în gestiune;
· răspunderea pentru lipsurile constatate;
· obligațiile la predarea-preluarea gestiunii;
· măsurile aplicabile în cazul diferențelor dintre evidența scriptică și situația faptică.

INFORMAȚII SUPLIMENTARE
Dosarele de concurs se depun la sediul Colegiului Silvic „Theodor Pietraru” Brănești, în perioada și intervalul orar prevăzute în calendar.
Persoană de contact: Ioniță Aura
Funcția: secretarul comisiei de concurs
Telefon: 021 350 1270
E-mail: contact@silvicbranesti.ro
Anunțul, bibliografia, tematica, calendarul concursului și rezultatele etapelor concursului vor fi afișate la sediul unității și pe pagina de internet a Colegiului Silvic „Theodor Pietraru” Brănești, în condițiile legii.

